Oficialusis leidinys L 353 , 24/12/1997 p. 0008 - 0012



Komisijos reglamentas (EB) Nr. 2616/97 1997 m. gruodžio 16 d. iš dalies keičiantis Reglamentą (EB) Nr. 1445/95 dėl importo ir eksporto licencijų taikymo galvijienos sektoriuje taisyklių EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1968 m. birželio 27 d. Tarybos reglamentą (EEB) Nr. 805/68 dėl bendro galvijienos rinkos organizavimo [1] su paskutiniais pakeitimais, padarytais Reglamentu (EB) Nr. 2321/97 [2], ypač į jo 9 ir 13 straipsnius, kadangi 1995 m. birželio 26 d. d. Komisijos reglamento (EB) Nr. 1445/95 dėl importo ir eksporto licencijų taikymo galvijienos sektoriuje taisyklių ir panaikinančio Reglamentą (EEB) Nr. 2377/80 [3], su paskutiniais pakeitimais, padarytais Reglamentu (EB) Nr. 2469/97 [4], 7 straipsnyje yra numatyta, kad, visiems eksportuojamiems produktams, kuriems prašoma eksporto grąžinamosios išmokos, būtina turėti eksporto licenciją su iš anksto nustatyta grąžinamąja išmoka; kadangi norint užtikrinti tinkamą eksporto, ypač sušaldytos jautienos iš intervencinių atsargų, skirtos eksportuoti į tam tikras trečiąsias šalis be grąžinamosios išmokos, valdymą, visiems Reglamento (EEB) Nr. 805/68 1 straipsnio 1 dalyje nurodytiems arba pagal KN 010210, 16025031–16025080 ir 16029069 kodus klasifikuojamiems produktams reikėtų gauti eksporto licencijas; kadangi, taikant šį naująjį reikalavimą, reikės padaryti tam tikrus techninius pakeitimus, ypač susijusius su licencijų galiojimo laikotarpiu, užstato dydžiu ir valstybių narių perduodamais pranešimais; kadangi Galvijienos vadybos komitetas nepateikė savo nuomonės per jo pirmininko nustatytą laiką, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 1445/95 iš dalies keičiamas taip: 1) 7 straipsnis pakeičiamas taip: "7 straipsnis Už visus Reglamento (EEB) Nr. 805/68 1 straipsnio 1 dalies a punkte nurodytus arba pagal KN 010210, 16025031–16025080 arba 16029069 kodus klasifikuojamus eksportuojamus produktus būtina turėti eksporto licenciją."; 2) 8 straipsnis pakeičiamas taip: "8 straipsnis 1. Licencijų, leidžiančių eksportuoti produktus, kuriems prašoma eksporto grąžinamosios išmokos ir kuriems išduodama eksporto licencija su iš anksto nustatyta grąžinamąja išmoka, galiojimo laikas yra: - 75 dienos – pagal KN 0102 ir 1602 kodus klasifikuojamiems produktams, - 30 dienų – kitiems produktams nuo išdavimo dienos tokia prasme, kaip vartojama Reglamento (EEB) Nr. 3719/88 21 straipsnio 2 dalyje. Tačiau galvijienos eksporto licencijų, išduotų Reglamento (EEB) Nr. 3719/88 44 straipsnyje nustatyta tvarka, galiojimo laikas yra keturi mėnesiai nuo jų išdavimo datos tokia prasme, kaip vartojama to reglamento 21 straipsnio 1 dalyje. 2. Eksporto, kuriam grąžinamųjų išmokų neprašoma, licencijų galiojimo laikas yra: - 45 dienos – sušaldytos intervencinės jautienos eksportui, - 60 dienų – kitiems produktams, nuo išdavimo datos tokia prasme, kaip vartojama Reglamento (EEB) Nr. 3719/88 21 straipsnio 1 dalyje. Paraiškų gauti licencijas ir licencijų 20 langelyje įrašomi šie žodžiai: - "Intervenciniai produktai be grąžinamosios išmokos (Reglamentas (EB) Nr.)";, kai kalbama apie pirmojoje įtraukoje minimas licencijas, - "Be grąžinamosios išmokos";, kai kalbama apie antrojoje įtraukoje minimas licencijas. 3. Paraiškų gauti licenciją ir licencijų 15 langelyje pateikiamas produkto aprašymas, 16 langelyje – 12 skaitmenų žemės ūkio produktų eksporto grąžinamųjų išmokų nomenklatūros kodas ir 7 langelyje – paskirties šalis. 4. III priede yra išvardytos Reglamento (EEB) Nr. 3719/88 13a straipsnio antrojoje pastraipoje minimos produktų kategorijos."; 3) 9 straipsnis pakeičiamas taip: "9 straipsnis 1. Užstatas, pateikiamas prašant licencijos su iš anksto nustatyta grąžinamąja išmoka yra: a) 44 ekiu už gyvų gyvulių vienetą; b) 29 ekiu už 100 kilogramų produktų, klasifikuojamų pagal žemės ūkio produktų eksporto grąžinamųjų išmokų nomenklatūros 020130009100 kodą; c) 16 ekiu už 100 kilogramų kitų produktų neto masės. 2. Užstatas, pateikiamas norint gauti kitas licencijas nei nurodytos 1 dalyje, yra: a) 7 ekiu už gyvų gyvulių vienetą; b) 3 ekiu už 100 kilogramų kitų produktų neto masės."; 4) 10 straipsnio 1 dalis pakeičiama taip: "1. 8 straipsnio 1 dalyje minėtos eksporto licencijos su iš anksto nustatyta grąžinamąja išmoka išduodamos penktą darbo dieną nuo paraiškos pateikimo, jei Komisija per tą laiką nesiėmė jokių 2 dalyje minimų konkrečių veiksmų. Tačiau šis delsimo laikotarpis netaikomas Reglamento (EEB) Nr. 3719/88 14a straipsniu reglamentuojamam eksportui."; 5) 11 straipsnis pakeičiamas taip: "11 straipsnis 1. Už kiekius, eksportuojamus taikant Reglamento (EEB) Nr. 3719/88 8 straipsnio 4 dalyje minimą leistiną nukrypimą, grąžinamoji išmoka neišmokama, jei eksportuojama remiantis 8 straipsnio 1 dalyje nurodyta licencija, kurios 22 langelyje yra šis įrašas:"Grąžinamoji išmoka taikoma … tonoms (kiekis, kuriam išduota licencija)."; 2. Komisijos reglamento (EEB) Nr. 3665/87 [5] 20 straipsnio 3 dalies b punkto antroji įtrauka netaikoma specialioms eksporto grąžinamosioms išmokoms, suteikiamoms už mėsą be kaulų pagal Komisijosreglamentą (EEB) Nr. 1964/82 [6] jei šiems produktams yra arba buvo taikyta Tarybos reglamento (EEB) Nr. 565/80 [7] 5 straipsnyje nustatyta tvarka."; 6) 13 straipsnio 1 dalis pakeičiama taip: "1. Valstybės narės Komisijai praneša: - kiekvieną pirmadienį ir ketvirtadienį, ne vėliau kaip iki 12 val.: a) 1.1. apie 8 straipsnio 1 dalyje minimas paraiškas gauti licenciją su jose iš anksto nustatyta grąžinamąja išmoka arba tai, kad paraiškų nepateikta; 1.2. apie Reglamento (EEB) Nr. 3719/88 44 straipsnyje minimas paraiškas gauti licenciją arba tai, kad paraiškų nepateikta; 1.3. apie 8 straipsnio 2 dalies pirmojoje įtraukoje minimas paraiškas gauti licenciją, pateiktas iki paskutinės darbo dienos prieš pranešimo dieną; b) 1.1. apie kiekius, kuriems licencijos išduotos pagal 10 straipsnio 5 dalies nuostatas, arba tai, kad licencijos neišduotos; 1.2. kiekius, kuriems licencijos išduotos atsižvelgiant į paraiškas ir laikantis Reglamento (EEB) Nr. 3719/88 44 straipsnio nuostatų, nurodant paraiškos pateikimo datą bei paskirties šalį iki paskutinės darbo dienos prieš pranešimo dieną; c) apie kiekius, nurodytus pagal 10 straipsnio 4 dalies nuostatas atsiimtose paraiškose, - iki kiekvieno mėnesio 15 dienos už ankstesnį mėnesį: d) apie Reglamento (EEB) Nr. 3719/88 14a straipsnyje minimas paraiškas gauti licenciją; e) apie nepanaudotus kiekius, kuriems licencijos buvo išduotos remiantis 8 straipsnio 1 dalimi; f) apie nepanaudotų kiekių, kuriems licencijos buvo išduotos remiantis 8 straipsnio 2 dalies pirma įtrauka, likutį; g) apie 8 straipsnio 2 dalies antroje įtraukoje minimas paraiškas gauti licenciją."; 7) IV priedas pakeičiamas šio reglamento priedu. 2 straipsnis Šis reglamentas įsigalioja 1998 m. sausio 2 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1997 m. gruodžio 16 d. Komisijos vardu Franz Fischler Komisijos narys [1] OL L 148, 1968 6 28, p. 24. [2] OL L 322, 1997 11 25, p. 25. [3] OL L 143, 1995 6 27, p. 35. [4] OL L 341, 1997 12 12, p. 8. [5] OL L 351, 1987 12 14, p. 1. [6] OL L 212, 1982 7 21, p. 48. [7] OL L 62, 1980 3 7, p. 5. -------------------------------------------------- PRIEDAS " IV PRIEDAS Reglamento (EB) Nr. 1445/95 taikymas EUROPOS BENDRIJŲ KOMISIJA DG VI/D/2 – Galvijienos sektorius +++++ TIFF +++++ +++++ TIFF +++++ " --------------------------------------------------